b'\n_START_ARTICLE_\nGlykemisk indeks\n_START_PARAGRAPH_\nGlykemisk indeks eller GI er et tall som forteller hvor mye blodsukkeret stiger n\xc3\xa5r det spises en matvare som inneholder karbohydrater. En matvare har h\xc3\xb8y glykemisk indeks n\xc3\xa5r blodsukkeret stiger sv\xc3\xa6rt mye i l\xc3\xb8pet av de to f\xc3\xb8rste timene etter m\xc3\xa5ltidet. En matvare som f\xc3\xb8rer til at blodsukkeret stiger lite har lav glykemisk indeks._NEWLINE_Indeksen fungerer som en skala, hvor 0 er lavest, og 100 er satt til den glykemiske verdien av druesukker. Lav GI gir langsomt opptak av blodsukker, mens h\xc3\xb8y GI gir et raskt opptak av blodsukker, noe som resulterer i ubalanse i insulinniv\xc3\xa5et. Dette er spesielt et problem blant mennesker med sukkersyke/diabetes, men er senere regnet som problematisk for en st\xc3\xb8rre del av befolkningen._NEWLINE_Grovt br\xc3\xb8d, de fleste typer frukt, melk og juice er noen eksempler p\xc3\xa5 matvarer med lav GI. Matvarer med h\xc3\xb8y GI er blant annet ristet loff og sportsdrikker.'